[image: image1.png]MINISTERUL MEDIULUI,
APELOR SI PADURILOR






RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 10.11.2026, ora 08.00 – 11.11.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 11.11.2026, ora 07.00
RÂURI

Debitele au fost staționare, exceptând râurile din bazinele hidrografice: Vișeu, Iza, Tur, Lăpuș, Someșul Mic, Arieș, Bârzava, Caraș, Nera, Cerna, precum și râurile din bazinele superioare ale: Crișurilor, Timișului și Jiului, unde au fost în  creștere datorită precipitațiilor căzute în interval și propagării.  

Debitele se situează în general sub mediile multianuale lunare, cu valori cuprinse între 30–80% din acestea, mai mari (în jurul și peste mediile lunare) pe râurile din bazinele Sucevei, Moldovei, Urluiului, bazinul superior al Ialomiței, pe cursul mijlociu al Buzăului, pe unele râuri din bazinul Vedei, unii afluenți ai Oltului superior și mijlociu și ai Argeșului inferior, și mai mici (sub 30%) pe râurile din bazinele hidrografice: Iza, Tur, Someș, Crasna, Barcău, Crișuri, Bega Veche, Timiș,  Bârzava, Moravița, Caraș, Nera, Cerna și Jijia.

Formațiunile de gheață (gheață la maluri, ace de gheață, năboi) au fost în restrângere și diminuare pe râurile din vestul și centrul țării și s-au menținut fără modificări importante pe celelalte râuri.

Se situează peste COTA DE ATENȚIE râul Urlui la stația hidrometrică Furculești (150+13)-jud.TR. 

Debitele vor fi în creștere datorită precipitațiilor prognozate și propagării pe râurile din jumătatea de vest a țării și relativ staționare în rest.

Formațiunile de gheață (gheață la maluri, ace de gheață), existente, vor fi în restrâgere și eliminare.  

Se va situa peste COTA DE ATENȚIE râul Urlui la stația hidrometrică Furculești (150+10)-jud.TR. 

DUNĂRE
Debitul la intrarea în țară (secțiunea Baziaș) în intervalul 10 – 11.11.2026 a fost staționar, având valoarea de 1800 m3/s, sub media multianuală a lunii noiembrie (4700 m3/s). 

În aval de Porţile de Fier debitele au fost relativ staționare pe sectorul Gruia – Giurgiu și în creștere ușoară pe sectorul Oltenița – Tulcea.

Debitul la intrarea în țară (secțiunea Baziaș) va fi staționar (1800 m3/s).

În aval de Porţile de Fier debitele vor fi în ușoară scădere pe sectorul Gruia – Calafat, relativ staționare pe sectorul Bechet - Călărași și în creștere pe sectorul Cernavodă - Tulcea.

2. Situația meteorologică în intervalul 10.11.2026, ora 08.00 – 11.11.2026, ora 06.00
ÎN ŢARĂ

Valorile termice diurne au crescut în vestul și local în estul țării, iar în rest au fost în general în scădere ușoară față de ziua precedentă. Cerul a avut înnorări temporare și a plouat în Banat, Crișana, Maramureș, Transilvania, cea mai mare parte a Olteniei, local în Moldova, Muntenia și Dobrogea. În zona montană înaltă au fost precipitații sub formă de lapoviță și ninsoare. Mai ales în regiunile vestice au fost cantități de apă de 10...15 l/mp și izolat de peste 20...25 l/mp (până la 50 l/mp la Stâna de Vale). Vântul a suflat slab și moderat, cu unele întensificări în Banat, Crișana, Moldova și în Delta Dunării, cu viteze de 40...50 km/h, iar la altitudini mari rafalele au atins 60...80 km/h (până la 100 km/h la stația meteo Vlădeasa). S-a menținut strat de zăpadă în zona montană înaltă și la ora 20 măsura -în platformele stațiilor meteorologice- până la 40 cm la Vf. Omu. Temperaturile maxime s-au încadrat între 5 grade la Câmpulung și 15 grade la Gorgova, iar la ora 6 se înregistrau valori termice cuprinse între 1 grad la Piatra Neamț și 13 grade la Sulina și Sfântu Gheorghe-deltă. Pe alocuri dimineața și noaptea a fost ceață. OBSERVAȚIE - de ieri dimineață de la ora 6 au fost emise 12 atenționări cod galben pentru fenomene meteorologice periculoase imediate (8 pentru ceață și 4 pentru intensificări ale vântului), după cum urmează: 3 de către SRPV Cluj, 3 de SRPV Bacău, 2 de către SRPV Sibiu, 2 de SRPV Craiova, 1 de către SRPV Timișoara și 1 de CNPM București pentru Muntenia.
LA BUCUREŞTI

Valorile termice diurne au fost comparabile cu cele din ziua precedentă. Cerul a avut înnorări temporare și în unele cartiere trecător a plouat foarte slab. Vântul a suflat slab până la moderat. Temperatura maximă a fost de 11 grade, iar la ora 6 se înregistrau 6 grade la Băneasa și 7 grade la Filaret și Afumați.
3. Prognoza meteorologică în intervalul 11.11.2026, ora 08.00 – 12.11.2026, ora 08.00
ÎN ŢARĂ

Valorile termice vor crește în vestul și sudul țării, iar în rest vor fi comparabile cu cele din ziua precedentă. Pe parcursul zilei vor fi înnorări temporare și local va ploua slab în vestul, sudul și parțial în centrul teritoriului (cantități de apă de 1...4 l/mp). Noaptea înnorările vor cuprinde majoritatea zonelor și vor fi ploi în Banat, Crișana, Maramureș, Transilvania, în cea mai mare parte a Olteniei și Moldovei, local în Muntenia și izolat în Dobrogea, iar la altitudini foarte mari vor fi posibile precipitații mixte. În regiunile intracarpatice și la munte cantitățile de apă vor fi de 10...15 l/mp și pe arii restrânse de peste 20...25 l/mp. Vântul va sufla slab și moderat, cu intensificări temporare ziua mai ales în zona înaltă a Carpaților Orientali unde vor fi rafale de 60...80 km/h. Temperaturile maxime se vor încadra între 5 și 17 grade, iar cele minime vor fi cuprinse între 0 și 13 grade, cu cele mai mari valori în sud-vest. Pe alocuri dimineața și noaptea va fi ceață.
LA BUCUREŞTI
Cerul va avea înnorări temporare și noaptea vor fi condiții de ploaie slabă (cantități de apă sub 1 l/mp). Vântul va sufla slab până la moderat. Temperatura maximă se va situa în jurul valorii de 15 grade, iar cea minimă va fi de 5...6 grade. Noaptea se va forma ceață.
II. CALITATEA APEI

Administația Națională Apele Române informează despre producerea, în data de 100.11.2026, ora 14.02, unei poluări accidentale cu ape uzate, fecaloid-menajere a apei râului Niraj, mal drept, aval oraș Miercurea Nirajului, județul Mureș (culoare gri-albicioasa a apei). Specialiști din cadrul SGA Mureș s-au deplasat în teren pentru evaluare situației. Vom reveni cu informații suplimentare. 

Administația Națională Apele Române revine cu informații suplimentare privind incidentul produs in data de 24.10.2026, in Dana 94 – Terminalul de Minerale COMVEX SA, port Constanța, județul Constanța, menționând faptul că, în data de 08.11.2026, operatiunea de ranfluare a barjei nr. 637 EX 300048 (pavilion România-încărcată cu cca 1700 tone minereu de fier bulgur) a fost finalizata cu succes, aceasta fiind readusa in stare de plutire. Situatia a fost remediata, marfa a fost recuperata integral, fara a se constata efecte negative asupra mediului.
III. CALITATEA MEDIULUI

1. În domeniul aerului


Agenţia Naţională pentru Mediu și Arii Protejate informează că, din rezultatele analizelor efectuate în data de 09.11.02026 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot) și SO2 (dioxid de sulf). Media zilnică (50 µg/m3) pentru PM10 (pulberi în suspensie cu diametrul sub 10 microni) a fost depășită la următoarele stații: B-30 (59µg/m3), B-25 (59µg/m3), B-16 (56µg/m3), B-28 (54µg/m3), B-12 (51µg/m3)-mun București; AB-1 (64µg/m3)-jud. Alba; BV-5 (56µg/m3), BV-6 (67µg/m3)-jud. Brașov; MS-4 (52µg/m3)-jud. Mureș; BC-2 (102µg/m3), BC-3 (88µg/m3), BC-1 (81µg/m3)-jud. Bacău; IS-2 (53µg/m3), IS-5 (62µg/m3), IS-1 (60µg/m3), IS-6 (92µg/m3)-jud. Iași; VS-1 (78µg/m3), NT-3 (58µg/m3)-jud. Neamț; BT-1 (51µg/m3)-jud. Botoșani; MM-6 (76µg/m3), MM-3 (74µg/m3)-jud, Maramureș; CJ-5 (67µg/m3)-jud. Cluj; BH-4 (54µg/m3)-jud. Bihor; GR-2 (66µg/m3)-jud. Giurgiu; TR-1 (63µg/m3), TR-2 (55µg/m3)-jud. Teleroman; GJ-2 (63µg/m3)-jud. Gorj; MH-1 (60µg/m3)-jud. Mehedinți; HD-3 (94µg/m3), HD-2 (52µg/m3)-jud. Hunedoara. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

2. În domeniul solului și vegetației
Nu s-au înregistrat evenimente deosebite.

3.În domeniul supravegherii radioactivităţii mediului
Nu s-au înregistrat evenimente deosebite.

3. În municipiul Bucureşti

Nu s-au înregistrat evenimente deosebite. 

